Kombinácia liekov na vysoký krvný tlak s doplnkami na stres: Amlessa a Ashwaganda
Dobrý deň. Prosím môžem kombinovať lieky na vysoký krvný tlak amlessa 4/5 a doplnok ashwaganda? Pripadne co by som s amlessou mohol kombinovať niečo voľnopredajné na stres a mierne panicke ataky. Ďakujem
Dobrý deň,
ďakujeme za Vašu otázku.
Výživový doplnok Ashwagandha môže zvyšovať krvný tlak s rizikom zníženia farmakologického účinku antihypertenzív. Nejedná sa o klinicky významnú interakciu, preto ich súbežné užívanie vylúčené nie je. V prípade ich podávania sa odporúča pravidelné monitorovanie hodnôt krvného tlaku.
Zároveň je vhodné podávanie
magnézia
.  Horčík je známy pre svoje upokojujúce účinky na telo a môže pomáhať pri redukcii stresu. Zároveň má pozitívny účinok pri zvýšenom krvnom tlaku.
Alternatívnym produktom je výživový doplnok
Magnesium Relax
, ktorý okrem horčíka a ashwagandhy obsahuje navyše extrakt z medovky lekárskej a extrakt z kvetu rumančeka kamilkového. Extrakt z medovky lekárskej pomáha udržiavať pozitívnu náladu a dobré kognitívne fungovanie. Extrakt z kvetu rumančeka kamilkového podporuje relaxáciu a dobrý spánok.
Pri pretrvávaní príznakov sa obráťte na lekára.
Prajem pekný zvyšok dňa.
S pozdravom
PharmDr. Veronika Kiabová